3. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์ แบ่งออกเป็นผลิตภัณฑ์หลัก 2 ชนิด และผลิตภัณฑ์พลอยได้อีก

2 ชนิด ดังนี้

ผลิตภัณฑ์หลัก ได้แก่

  - โลหะสังกะสีแท่งบริสุทธิ์ (Zinc Metal) ชนิด Special high grade - SHG
  ซึ่งมีเนื้อโลหะสังกะสีบริสุทธิ์ ร้อยละ 99.995 ขึ้นไป

  - โลหะสังกะสีผสม (Zinc Alloys) โดยมีส่วนผสมของโลหะชนิดอื่นได้แก่ อะลูมิเนียม
  แมกนีเซียม ฯลฯ

  ผลิตภัณฑ์พลอยได้ ได้แก่

- กรดกำมะถัน (Sulphuric acid) ชนิด Commercial grade ซึ่งมีความเข้มข้นร้อยละ 98.5

- หินปูน เพื่ออุตสาหกรรมก่อสร้าง (Limestones)

ประโยชน์หลักของโลหะสังกะสีแท่งบริสุทธิ์ และโลหะสังกะสีผสม

โลหะสังกะสีแท่งบริสุทธิ์ (Zinc Metal)

- ใช้ในอุตสาหกรรมชุบเหล็กประเภทต่างๆ เพื่อป้องกันสนิม

- อุตสาหกรรมผลิตทองเหลือง

  - อุตสาหกรรมผลิตสังกะสีออกไซด์ เพื่อใช้ในอุตสาหกรรมผลิตยาง เช่น ยางรถยนต์

- อุตสาหกรรมผลิตถ่านไฟฉาย

- อื่นๆ

 2. โลหะสังกะสีผสม (Zinc Alloys)

  - ใช้ในอุตสาหกรรมผลิตชิ้นส่วนรถมอเตอร์ไซด์ อาทิ เช่น คาบูเรเตอร์ของรถมอเตอร์ไซด์

  และอุปกรณ์ชิ้นส่วนต่างๆ ในรถยนต์

  - ผลิตเครื่องใช้ภายในบ้าน และสำนักงาน อาทิ เช่น กลอนจับบานประตู และหน้าต่าง

  ก้านพัดลมติดเพดาน และ อื่นๆ

  - อุตสาหกรรมผลิตของเล่น เช่น รถยนต์เด็กเล่น ฯลฯ

  - อื่นๆ

3. กรดกำมะถัน (Sulphuric Acid)

- ใช้ในขบวนการบำบัดน้ำเสีย

- ใช้ผลิตสารส้ม

- ใช้ในอุตสาหกรรมปุ๋ยเคมี

- อื่นๆ

4. หินปูน (Limestones)

- ใช้ในอุตสาหกรรมก่อสร้าง และอื่นๆ

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

(1) บัตรส่งเสริมการลงทุน

บริษัทฯ
ได้รับสิทธิประโยชน์บางประการในฐานะผู้ได้รับการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520
ซึ่งรวมถึงการยกเว้นอากรขาเข้าและภาษีการค้าสำหรับเครื่องจักรและอุปกรณ์ต่างๆบางอย่างที่นำเข้ามาเพื่อใช้เกี่ยวกับการผลิต
และการยกเว้นภาษีเงินได้นิติบุคคลสำหรับกำไรสุทธิประจำปีสำหรับการผลิตและจำหน่ายผลิตภัณฑ์แต่ละชนิดดังต่อไปนี้

1. กิจการผลิตโลหะสังกะสีแท่งบริสุทธิ์และโลหะสังกะสีผสม ประเภท 2.2
การถลุงแร่ตามบัตรส่งเสริมเลขที่ 1575/2539 ลงวันที่ 20 สิงหาคม 2539

ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
8 ปี (ถึง พ.ศ. 2547) นับแต่วันที่เริ่มมีรายได้จากการประกอบกิจการ นอกจากนี้ บริษัทฯ
ยังได้รับอนุญาตให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ
50 ของอัตราปกติมีกำหนด 5 ปี (ถึง พ.ศ. 2552)
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

2. กิจการสำรวจแร่ ประเภท 2.1 การสำรวจแร่ ตามบัตรส่งเสริมเลขที่ 1422/2537 ลงวันที่
11 กรกฎาคม 2537

ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม
มีกำหนดเวลา 8 ปี นับแต่วันที่มีรายได้จากการประกอบกิจการ นอกจากนี้ บริษัทฯ
ยังได้รับลดหย่อนภาษีเงินได้นิติบุคคลสำหรับกำไรสุทธิที่ได้รับการลงทุนในอัตราร้อยละ 50
ของอัตราปกติมีกำหนด 5 ปี
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

หมายเหตุ บริษัทฯ ยังไม่มีรายได้จากการสำรวจแร่ในพื้นที่ดังกล่าว ดังนั้นจึงไม่สามารถกำหนดวัน

หมดอายุได้

3. กิจการผลิตสังกะสีแคลไซน์ และกรดกำมะถัน ประเภท 2.3 การทำเหมืองหรือ การแต่งแร่
และประเภท 6.1 การผลิตเคมีภัณฑ์ขั้นอุตสาหกรรมมูลฐานตามบัตรส่งเสริมเลขที่ 1185/2536
ลงวันที่ 14 ตุลาคม 2536

ได้รับยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี (ถึง พ.ศ. 2547)
นับตั้งแต่เดือนพฤษภาคม พ.ศ. 2539 นอกจากนี้บริษัทฯ
ยังได้รับอนุญาตให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ
50 ของอัตราปกติมีกำหนด 5 ปี (ถึง พ.ศ. 2552)
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

(2) เอกสารสิทธิ์สำคัญในการสำรวจและทำเหมือง

บริษัทฯ ได้รับเอกสิทธิ์ที่เกี่ยวกับการสำรวจและการทำเหมืองดังนี้

1. ประทานบัตรเลขที่ 20780/13286ได้รับอนุญาตให้ทำเหมืองแร่สังกะสี ตั้งอยู่ที่อำเภอแม่สอด
จังหวัดตาก เนื้อที่ 89 ไร่ 3 งาน 64 ตารางวา ประทานบัตรมีอายุ 25 ปี นับตั้งแต่วันที่ 18
ตุลาคม 2525 ถึงวันที่ 17 ตุลาคม 2550

2. ประทานบัตรเลขที่ 20781/13285ได้รับอนุญาตให้ทำเหมืองแร่สังกะสี ตั้งอยู่ที่อำเภอแม่สอด
จังหวัดตาก เนื้อที่ 71 ไร่ 2 งาน 44 ตารางวา ประทานบัตรมีอายุ 25 ปี นับตั้งแต่วันที่ 18
ตุลาคม 2525 ถึงวันที่ 17 ตุลาคม 2550

3. ประทานบัตรเลขที่ 20782/13287ได้รับอนุญาตให้ทำเหมืองแร่สังกะสี ตั้งอยู่ที่อำเภอแม่สอด
จังหวัดตาก เนื้อที่ 88 ไร่ 3 งาน 49 ตารางวา ประทานบัตรมีอายุ 25 ปี นับตั้งแต่วันที่ 18
ตุลาคม 2525 ถึงวันที่ 17 ตุลาคม 2550

4. ประทานบัตรเลขที่ 25697/14388ได้รับอนุญาตให้ทำเหมืองแร่สังกะสี ตั้งอยู่ที่อำเภอแม่สอด
จังหวัดตาก เนื้อที่ 5 ไร่ 2 งาน 43 ตารางวา ประทานบัตรมีอายุ 17 ปี นับตั้งแต่วันที่ 30
เมษายน 2534 ถึงวันที่ 29 เมษายน 2551

5. ประทานบัตรเลขที่ 30769/15525ได้รับอนุญาตให้ทำเหมืองแร่สังกะสี ตั้งอยู่ที่อำเภอแม่สอด
จังหวัดตาก เนื้อที่ 246 ไร่ 65 ตารางวา ประทานบัตรมีอายุ 15 ปี นับตั้งแต่วันที่ 11 กรกฎาคม
2545 ถึงวันที่ 10 กรกฎาคม 2560

6. ประทานบัตรเลขที่ 20803/13788ได้รับอนุญาตให้ทำเหมืองแร่หินปูนเพื่ออุตสาหกรรม
ตั้งอยู่ที่อำเภอเมือง จังหวัดตาก เนื้อที่ 61 ไร่ 1 งาน 22 ตารางวา ประทานบัตรมีอายุ 25 ปี
นับตั้งแต่วันที่ 28 พฤษภาคม 2528 ถึงวันที่ 27 พฤษภาคม 2553

7.  อาชญาบัตรพิเศษที่ 1/2548 เพื่อสำรวจแร่สังกะสี ในจังหวัดลำพูน

8.  อาชญาบัตรพิเศษที่ 2/2548 เพื่อสำรวจแร่สังกะสีในจังหวัดตาก

9.  อาชญาบัตรพิเศษที่ 3/2548 เพื่อสำรวจแร่สังกะสีในจังหวัดตาก

10. อาชญาบัตรพิเศษที่ 4/2548 เพื่อสำรวจแร่สังกะสีในจังหวัดลำพูน

11. อาชญาบัตรพิเศษที่ 5/2548 เพื่อสำรวจแร่สังกะสีในจังหวัดเลย

12. อาชญาบัตรพิเศษที่ 6/2548 เพื่อสำรวจแร่สังกะสีในจังหวัดเลย

13. อาชญาบัตรพิเศษที่ 7/2548 เพื่อสำรวจแร่สังกะสีในจังหวัดเลย

14. อาชญาบัตรพิเศษที่ 8/2548 เพื่อสำรวจแร่สังกะสีในจังหวัดเลย

15. อาชญาบัตรพิเศษที่ 18/2548 เพื่อสำรวจแร่สังกะสีในจังหวัดเชียงใหม่

3.2 การตลาดและภาวะการแข่งขัน

ความต้องการและราคาโลหะสังกะสี

ความต้องการโลหะสังกะสีในตลาดโลกเพิ่มขึ้นโดยเฉพาะในประเทศจีน
ซึ่งเคยเป็นผู้ส่งออกโลหะสังกะสีกลับกลายมาเป็นผู้นำเข้า
ประกอบกับการขาดแคลนแร่สังกะสีในตลาดโลกทำให้ผู้ผลิตหลายรายต้องลดหรือหยุดการผลิตลงจึงทำให้ปริมาณโลหะสังกะสีไม่เติบโตขึ้นตามความต้องการ
การที่สต๊อกใน LME Warehouse ลดลงอย่างต่อเนื่องรวมทั้งการที่กองทุนบางแห่ง
เข้ามาเก็งกำไรในธุรกิจโลหะสังกะสีเพิ่มขึ้นส่งผลให้ราคาเฉลี่ยโลหะสังกะสีโลกในปี 2548 อยู่ที่
1,382 เหรียญสหรัฐต่อเมตริกตัน เพิ่มขึ้น 334 เหรียญสหรัฐต่อเมตริกตันจากปี 2547
โดยเฉพาะในปลายไตรมาสที่ 4 ของปี 2548 ราคาโลหะสังกะสีได้ปรับตัวสูงขึ้นไปสูงสุดที่ระดับ
1,915 เหรียญสหรัฐต่อเมตริกตัน ซึ่งเป็นราคาสูงสุดในรอบ 16 ปี
โดยมีการคาดการณ์ว่าปริมาณความต้องการโลหะสังกะสีในโลกเพิ่มขึ้นเล็กน้อยเป็นจำนวนประมาณ
10.69 ล้านเมตริกตันหรือเพิ่มขึ้นร้อยละ 2.3 เมื่อเทียบกับปีที่ผ่านมา
โดยส่วนใหญ่มาจากประเทศจีน อินเดีย และเกาหลีใต้ ในขณะที่ความต้องการสังกะสีในปี 2549
อาจจะสูงถึง 11.12 ล้านเมตริกตันหรือเพิ่มขึ้นร้อยละ 4.0
โดยคาดว่าสาเหตุมาจากความต้องการสังกะสีในประเทศดังกล่าวยังสูงขึ้นอย่างต่อเนื่อง

สำหรับตลาดภายในประเทศ การที่เศรษฐกิจภายในประเทศชะลอตัวลง มีผลกระทบกับ

อุตสาหกรรมที่เกี่ยวข้องกับโลหะสังกะสีโดยรวมด้วยเช่นกัน
โดยความต้องการโลหะสังกะสีแท่งบริสุทธิ์ และโลหะสังกะสีผสมภายในประเทศรวมกันประมาณ
114,000 เมตริกตัน ปรับตัวลดลงจากปีที่ผ่านมาประมาณร้อยละ 9.4 โดยมีปัจจัยต่างๆ
ที่มีผลต่อตลาดภายในประเทศดังนี้คือ

- ราคาน้ำมันในตลาดโลกที่ปรับตัวเพิ่มสูงขึ้นอย่างต่อเนื่อง

- ต้นทุนวัตถุดิบของผู้ผลิตเพิ่มขึ้นอย่างมาก เช่นเหล็ก, โลหะสังกะสี
ในขณะที่ไม่สามารถปรับขึ้นราคาขายผลิตภัณฑ์ สำเร็จรูปให้สอดคล้องกับวัตถุดิบที่เพิ่มสูงขึ้นได้

- การนำเข้าผลิตภัณฑ์สำเร็จรูปบางชนิดจากประเทศจีนมีราคาถูกกว่าผลิตในประเทศ

- ปัญหาชายแดนภาคใต้และไข้หวัดนก

- ภัยแล้ง และน้ำท่วม ก็มีผลทำให้ผู้บริโภคขาดความเชื่อมั่น และกำลังซื้อที่หดหาย

ปัจจัยข้างต้นมีผลกระทบทั้งทางตรงและทางอ้อมต่อต้นทุนการผลิตที่เพิ่มสูงขึ้นในหลาย

อุตสาหกรรม รวมทั้งกระทบต่อความเชื่อมั่นของผู้บริโภค อย่างไรก็ตามถึงแม้ตลาดจะชะลอตัวลง
แต่ก็มี

อุตสาหกรรมบางชนิดยังคงใช้โลหะสังกะสีเพิ่มขึ้นเมื่อเทียบกับปีที่ผ่านมา
เช่นอุตสาหกรรมสังกะสีออกไซด์ ชิ้นส่วนรถยนต์ รถจักรยานยนต์ เป็นต้น

ด้วยราคาโลหะสังกะสีที่สูงขึ้นอย่างมาก
ทำให้มีความเป็นไปได้สูงที่วัสดุอื่นที่ราคาต่ำกว่าจะถูกนำมาผลิตเป็นสินค้าทดแทนได้ เช่นท่อพลาสติก
PVC หรือกระเบื้องมุงหลังคา หรือการใช้อลูมิเนียมในชิ้นส่วนรถยนต์แทนโลหะสังกะสีผสม
ตลอดจนการนำเข้าผลิตภัณฑ์สำเร็จรูปจากประเทศจีนในราคาถูกกว่าที่ผลิตเองได้ในประเทศ เช่น
ผลิตภัณฑ์ทองเหลือง ถ่านไฟฉาย เป็นต้น

ยอดขาย

ในปี 2548 บริษัทฯ มีรายได้จากการขายและบริการในงบการเงินรวมจำนวน 6,138.5 ล้านบาท
ซึ่งรายได้หลักมาจากการจำหน่ายโลหะสังกะสีจำนวน 102,000 เมตริกตัน
สามารถแยกเป็นโลหะสังกะสีแท่งบริสุทธิ์ 61,000 เมตริกตัน โลหะสังกะสีผสม 41,000 เมตริกตัน
และกรดกำมะถันจำนวน 83,200 ตัน

ยอดขายภายในประเทศของบริษัทฯ รวมทั้งสิ้น 87,137 เมตริกตัน ลดลงร้อยละ 10 เมื่อเทียบกับปี
2547

ปริมาณการจำหน่ายไปต่างประเทศ 14,897 เมตริกตัน โดยมีสัดส่วนการส่งออกร้อยละ 15
ของยอดจำหน่ายทั้งหมดซึ่งลดลงจากปี 2547 ร้อยละ 11.5
โดยไปเพิ่มการจำหน่ายภายในประเทศแทน เนื่องจากมีผลตอบแทนที่ดีกว่า
ตลาดส่งออกโลหะสังกะสีที่สำคัญคือประเทศสาธารณรัฐประชาชนจีน ประเทศไต้หวัน
และประเทศในกลุ่ม Asian เช่นประเทศ เวียดนาม อินโดนีเซีย เป็นต้น

(1) กลยุทธ์ทางการตลาด

-   มีคลังเก็บสินค้าเพื่อให้บริการจัดส่งสินค้าให้แก่ลูกค้าภายในประเทศได้อย่างมีประสิทธิภาพ
    และรวดเร็ว

-   เน้นการขายผลิตภัณฑ์ที่มีมูลค่าเพิ่มมากขึ้น

-   เพิ่มความหลากหลายของผลิตภัณฑ์เพื่อสนองความต้องการของลูกค้า ทั้งในประเทศและ

  ต่างประเทศในแต่ละอุตสาหกรรม

  - รักษาคุณภาพสินค้าให้ดีสม่ำเสมอ และให้ได้มาตรฐานโลก

(2) การจัดจำหน่าย

ตลาดภายในประเทศ

การจำหน่ายภายในประเทศ ส่วนใหญ่เป็นการขายตรงให้กับผู้ใช้ในอุตสาหกรรมต่างๆ

ตลาดต่างประเทศ

ปริมาณโลหะสังกะสีที่ส่งออกส่วนใหญ่เป็นการจำหน่ายผ่านบริษัทตัวแทน
โดยตลาดหลักที่ส่งออกโลหะสังกะสีผสมไปจำหน่ายได้แก่ ประเทศสาธารณรัฐประชาชนจีน
ประเทศไต้หวัน ประเทศในกลุ่มอาเซียน

(3) ลักษณะการใช้ผลิตภัณฑ์ของลูกค้า

ลักษณะการใช้ผลิตภัณฑ์ของลูกค้าทั้งภายในประเทศและต่างประเทศของโลหะสังกะสีแท่งบริสุทธิ์และ
โลหะสังกะสีผสม คือ ใช้ในอุตสาหกรรมชุบสังกะสีแผ่น ท่อเหล็กชุบสังกะสี ทองเหลือง
ปลอกถ่านไฟฉาย สังกะสีออกไซค์ (เพื่อใช้ในอุตสาหกรรมยาง เช่นยางรถยนต์) ชิ้นส่วนรถยนต์
รถจักรยานยนต์ เครื่องใช้ภายในบ้าน ของเล่น เป็นต้น

(4) ภาวะอุตสาหกรรมและการแข่งขัน

ในช่วงที่ผ่านมามีผู้ผลิตต่างประเทศส่งผลิตภัณฑ์โลหะสังกะสีเข้ามาจำหน่ายในประเทศหลายราย เช่น
โลหะสังกะสีจากประเทศออสเตรเลีย จีน และเกาหลีใต้
แนวโน้มการแข่งขันจะทวีความรุนแรงขึ้นจากนโยบายการลดภาษีนำเข้าโลหะสังกะสีของภาครัฐ
และมีผลกระทบโดยตรงต่อรายได้ของบริษัทฯ

อย่างไรก็ตาม บริษัทฯ ยังเชื่อมั่นว่าสามารถแข่งขันกับคู่แข่งต่างๆ ดังกล่าวได้โดยอาศัยนโยบายดังนี้

- สามารถผลิตสินค้าที่ได้คุณภาพมาตรฐาน

  - การจัดส่งสินค้าที่รวดเร็ว และลูกค้าไม่ต้องเก็บสะต๊อกไว้ครั้งละจำนวนมากๆ

  - บริการทางด้านเทคนิคแก่ลูกค้า

3.3 การจัดหาผลิตภัณฑ์

  (ก) ลักษณะการจัดให้ได้มาซึ่งผลิตภัณฑ์เพื่อจำหน่าย

การผลิต

1) การผลิตแร่สังกะสีซิลิเกตของเหมืองแม่สอด จังหวัดตาก

ในปี 2548 เหมืองแม่สอดผลิตแร่สังกะสีซิลิเกตป้อนโรงถลุงสังกะสี จังหวัดตากได้ทั้งสิ้น 175,000
เมตริกตันแห้ง มีเนื้อโลหะเฉลี่ยร้อยละ 27 การผลิตแร่สังกะสีซิลิเกตของเหมืองแม่สอดจนถึงปัจจุบัน
ได้ดำเนินงานมาเป็นปีที่ 22 ขณะนี้เหมืองแม่สอดมีปริมาณสำรองแร่สังกะสีซิลิเกต ประมาณ
3,863,000 เมตริกตันแห้ง ที่เนื้อโลหะสังกะสีร้อยละ 12.3

นอกจากนั้นเหมืองแม่สอดยังได้ผลิตหินปูนสำหรับอุตสาหกรรมก่อสร้าง ในปี 2548
ได้ผลิตหินปูนรวมทั้งสิ้น 122,358 ลูกบาศก์เมตร โดยมีกำลังการผลิตรวมเท่ากับ 194,000
ลูกบาศก์เมตร

2)  การผลิตสังกะสีแคลไซน์ของโรงผลิตแคลไซน์ จังหวัดระยอง

โรงผลิตแคลไซน์จังหวัดระยองซึ่งเป็นโรงงานที่ทำการย่างหัวแร่สังกะสีซัลไฟด์ให้เป็นแคลไซน์
ก่อนจะส่งให้โรงถลุงสังกะสีที่จังหวัดตาก เพื่อทำการถลุงร่วมกับแร่สังกะสีซิลิเกตให้เป็นโลหะสังกะสี

ในกระบวนการย่างหัวแร่เป็นแคลไซน์นี้ จะได้กรดกำมะถันความเข้มข้นร้อยละ 98.5
เป็นผลิตภัณฑ์พลอยได้ ในปี 2548 ผลิตแคลไซน์ได้ 74,605 ตัน และกรดกำมะถันจำนวน 78,401
ตัน โดยใช้แร่สังกะสีซัลไฟด์ไปเป็นจำนวน 84,899 ตัน ตามที่แสดงไว้ในตาราง

  -------------------- ---------------- ---------------- ----------------
  ผลผลิต                2546             2547             2548

  แคลไซน์ (ตัน)          98,743           98,773           74,605

  กรดกำมะถัน (ตัน)       98,063           101,994          78,401

  หัวแร่ซัลไฟด์ (ตัน)       109,377          111,306          84,899
  -------------------- ---------------- ---------------- ----------------

3) การผลิตโลหะสังกะสีของโรงถลุงสังกะสี จังหวัดตาก

  ในปี 2548 โรงถลุงฯ สามารถผลิตแผ่นสังกะสี (Cathode Zinc) รวมทั้งสิ้น 99,708

เมตริกตัน คิดเป็นร้อยละ 88.1 ของกำลังผลิต จำนวน 113,200 เมตริกตัน
และได้ป้อนโลหะสังกะสีแท่งนำเข้าจากต่างประเทศ จำนวน 7,044 เมตริกตัน
หลอมผลิตเป็นผลิตภัณฑ์มูลค่าเพิ่ม ได้แก่ โลหะสังกะสีผสม (Zinc Alloys) ชนิดต่างๆ

ผลิตภัณฑ์โลหะสังกะสีสามารถจำแนกเป็นประเภทต่างๆ ดังนี้

- โลหะสังกะสีแท่งบริสุทธิ์ ( SHG Ingot ) จำนวน 60,866 เมตริกตัน คิดเป็นร้อยละ 60.1

  - โลหะสังกะสีผสม (Zinc Alloys) จำนวน 40,320 เมตริกตัน คิดเป็นร้อยละ 39.9

วัตถุดิบและผู้จำหน่ายวัตถุดิบ

ปี 2548 บริษัทฯ จัดซื้อและรับมอบวัตถุดิบแร่สังกะสีทั้งประเภททุติยภูมิ (Silicate, Oxide)
ปฐมภูมิ (Sulphide) และวัตถุดิบรีไซเคิล จำนวนทั้งสิ้น 92,781 เมตริกตันแห้ง
ป็นเนื้อโลหะสังกะสีทั้งสิ้น 48,384 เมตริกตัน

นอกเหนือจากการจัดซื้อข้างต้นแล้ว โรงถลุงสังกะสียังได้รับแร่สังกะสีซิลิเกตจากเหมือง
แม่สอดจำนวน 197,276 เมตริกตัน เป็นเนื้อโลหะสังกะสีทั้งสิ้น 51,012 เมตริกตัน

แร่ดังกล่าวสามารถจำแนกตามแหล่งที่มาได้ดังนี้

1.  แหล่งวัตถุดิบภายในประเทศและประเทศเพื่อนบ้าน เช่น ลาว เวียดนาม และ พม่า วัตถุดิบ
    ดังกล่าวส่วนใหญ่เป็นแร่สังกะสีทุติยภูมิ เพื่อป้อนโรงถลุงโลหะสังกะสี จังหวัดตากโดยตรง
    ถึงแม้บริษัทฯ จะให้ความสำคัญกับการซื้อแร่ในบริเวณใกล้เคียง แต่ก็เป็นเพียงร้อยละ 7
    ของยอดวัตถุดิบแร่ แหล่งวัตถุดิบแร่จากต่างประเทศ
    ส่วนใหญ่เป็นแร่สังกะสีปฐมภูมิเพื่อป้อนโรงย่างแร่ จังหวัดระยอง จากแหล่งต่าง ๆ คือ
    อเมริกาใต้ และออสเตรเลีย ในปีนี้ราคาวัตถุดิบแร่มีแนวโน้มว่าจะสูงขึ้นอย่างต่อเนื่อง
    อันมีผลมาจากเหมืองแร่หลายแห่งปิดดำเนินการหรือลดกำลังผลิตลงและจากการที่ค่าขนส่งทางเรือยังอยู่ในระดับสูง

(ข) ผลกระทบต่อสิ่งแวดล้อม

ในปี 2548 บริษัทฯ ได้ดำเนินการด้านสิ่งแวดล้อม ดังนี้

1) สำนักงานเหมืองแม่สอด จังหวัดตาก

มาตรการป้องกัน/แก้ไข/ลดผลกระทบและติดตามตรวจสอบสิ่งแวดล้อมตามรายงานการวิเคราะห์ผลกระทบสิ่งแวดล้อม(EIA)
โครงการเหมืองแร่สังกะสี ประทานบัตรเลขที่ 20781/13285, 20780/13286, 20782/13287,
25697/14388 และ 30769/15525
ซึ่งบริษัทฯได้ปฏิบัติตามมาโดยตลอดนับตั้งแต่ได้รับประทานบัตรในปี 2545 สำหรับในปี 2548
สามารถสรุปผลการดำเนินงานตามมาตรการดัง กล่าวดังนี้

1. คุณภาพอากาศ ดำเนินการตามมาตรการได้ครบถ้วน เช่น
การซ่อมบำรุงเครื่องจักร/อุปกรณ์ที่เป็นแหล่งกำเนิดมลพิษทางอากาศให้อยู่ในสภาพดีอยู่เสมอเพื่อให้ทำการผลิตโดยไม่ก่อปัญหามลพิษ
การฉีดน้ำพรมถนนอย่างน้อยวันละ 4 เที่ยว/วัน การกำหนดความเร็วของรถบรรทุกไม่ให้เกิน 30
กม./ชม. การปิดคลุมส่วนกระบะบรรทุกด้วยผ้าใบให้มิดชิดก่อนการขนส่งแร่ เป็นต้น
นอกจากนี้ยังได้จัดทำระบบปิดของกระบวนการโม่หิน
เพื่อให้เป็นไปตามประกาศของกรมอุตสาหกรรมพื้นฐานและการเหมืองแร่เมื่อวันที่ 12 มกราคม
2548

2. อุทกวิทยาน้ำผิวดิน ดำเนินการตามมาตรการได้ครบถ้วน เช่น
การดูแลระบบระบายน้ำโดยการปรับทิศทางน้ำให้น้ำฝนที่ไหลผ่านพื้นที่โครงการลงสู่บ่อกักเก็บตะกอนทั้ง
3 โซน ซึ่งมีการสร้างบ่อกักเก็บตะกอนเพิ่มอีก 1 บ่อ รวมเป็น 10 บ่อ
และสร้างอาคารกรองตะกอนเพิ่มอีก 1 จุด รวมเป็น 3 จุด แล้วเสร็จเมื่อเดือนเมษายน 2548
มีการจัดตั้งหน่วยงานใหม่ขึ้นเพื่อทำหน้าที่ดูแลระบบน้ำตลอด 24
ชั่วโมงในช่วงฤดูฝนระหว่างเดือนมิถุนายน-กันยายน เป็นต้น นอกจากนี้บริษัทฯยังได้ลงทุนเพิ่มอีก 11
ล้านบาท
ในการติดตั้งเครื่องสูบน้ำเพื่อสูบน้ำจากบ่อกักเก็บตะกอนกลับไปตกตะกอนที่บ่อกักเก็บตะกอนต้นทางในกรณีที่น้ำมีมาก
เป็นการเพิ่มความมั่นใจในการควบคุมการระบายน้ำฝนที่ไหลผ่านโครงการให้มีสารแขวนลอยไม่เกินมาตรฐานที่ทางราชการกำหนด
สำหรับน้ำจากกระบวนการลอยแร่จะไหลไปลงสู่บ่อกักเก็บหางแร่ (Tailing Pond)
และนำกลับมาใช้ใหม่ในกระบวนการลอยแร่

3. คุณภาพน้ำผิวดินและน้ำใต้ดิน ดำเนินการตามมาตรการได้ครบถ้วน เช่น
ดูแลรักษาบ่อเกรอะและบ่อซึมให้สามารถทำงานได้อย่างมีประสิทธิภาพอยู่เสมอ เป็นต้น

4. เสียง/ความสั่นสะเทือน/หินปลิว ควบคุมการใช้ปริมาณวัตถุระเบิด
แก๊ปชนิดถ่วงเวลาและอัตราส่วนผสมให้เป็นไปตามกำหนดเพื่อลดแรงสั่นสะเทือนและหินปลิว
จัดทำป้านแสดงวันและเวลาที่มีการระเบิด กำหนดเวลาระเบิดที่แน่นอน
ให้พนักงานเลิกงานก่อนการระเบิด 30 นาที
และห้ามพนักงานพักอยู่ในบริเวณรัศมีการระเบิดโดยเด็ดขาด, ในช่วงก่อนทำการระเบิด 15 นาที
ได้จัดพนักงานกักบุคคลและยานพาหนะที่จะผ่านเข้ามาในรัศมีการระเบิดไว้จนกว่าการระเบิดจะเสร็จสิ้น
โดยใช้ป้ายห้ามผ่านเขตระเบิด และเสียงไซเรน

5. ภูมิประเทศ/ธรณีวิทยา รักษาสัดส่วนการผลิตระหว่างการเปิดหน้าดินทิ้งต่อแร่ที่ผลิตตามที่ศึกษาไว้
คือ 1:11 การเปิดหน้าเหมืองแบบขั้นบันไดตามขนาดที่ออกแบบไว้
และรักษาความชันหน้าเหมืองไม่ให้เกิน 45 องศา

6. ทรัพยากรดินและกษัยการของดิน ไม่ใช้วัสดุปรับปรุงดินที่มีฤทธิ์ตกค้างทำให้ดินมีความเป็นกรด
โดยเน้นหนักในการใช้ปุ๋ยชีวภาพเป็นหลัก

7. นิเวศวิทยาทางน้ำ มีการติดตามตรวจสอบคุณภาพน้ำตามจุดต่างๆและความถี่ที่กำหนด

8. นิเวศวิทยาทางบก ทำการฟื้นฟูสภาพแวดล้อมในพื้นที่ที่สิ้นสุดการทำเหมืองแล้ว
โดยการนำหญ้าแฝกมาเป็นพืชเบิกนำต่อเนื่องมาตั้งแต่ปี 2546 สำหรับในปี 2548
ได้ร่วมกับสถานีพัฒนาที่ดินตากในการปลูกหญ้าแฝกจำนวน 800,000 ต้น
บริเวณที่ลาดชันท้ายเขื่อนกักเก็บหางแร่ รวมเป็น 1,100,000 ต้นในพื้นที่โครงการ
นอกจากนี้ยังได้ปลูกพืชคลุมดินบริเวณลานทิ้งดิน และไม้ยืนต้นในบริเวณโดยรอบ

9. การคมนาคม ควบคุมความเร็วของรถทุกที่วิ่งอยู่ภายในโครงการไม่เกิน 30 กม./ชม.
สำหรับรถบรรทุกแร่ที่วิ่งออกจากโครงการมีมาตรการให้ปิดคลุมด้วยผ้าใบที่มิดชิดทุกเที่ยว

10. สาธารณูปโภค
สนับสนุนรถบรรทุกน้ำใช้ให้กับชุมชนที่ตั้งอยู่โดยรอบโครงการที่ร้องขอในช่วงฤดูแล้ง

11. การใช้ที่ดิน
บริษัทฯได้มีมาตรการในการควบคุมมิให้บุคคลภายนอกบุกรุกเข้าไปในพื้นที่หรือหาผลประโยชน์จากพื้นที่ภายในประทานบัตรโดยทำป้ายแสดงแนวเขตเป็นระยะๆ
จัดยามไว้ 3 จุด รอบพื้นที่ทั้งในช่วงกลางวันและกลางคืน
ใช้พื้นที่เฉพาะที่จำเป็นต่อการทำเหมืองเท่านั้น

12. การจัดการกากของเสีย บริษัทฯได้ว่าจ้างองค์การบริหารส่วนตำบลพระธาตุผาแดง
ดำเนินการเก็บขยะทั่วไปภายในพื้นที่โครงการทั้งหมด และกำลังจัดทำระบบการจัดการสิ่งแวดล้อม
(ISO 14001) เพื่อจัดการของเสียอันตรายให้เป็นระบบยิ่งขึ้น

13. เศรษฐกิจและสังคม การรับคนเข้าทำงานจะพิจารณาคนในท้องถิ่นก่อน ประมาณมากกว่าร้อยละ
80 ของจำนวนพนักงานทั้งหมดเป็นคนพื้นที่ในจังหวัดตาก

14. โบราณคดีและสุนทรียภาพ ดำเนินการฟื้นฟูสภาพแวดล้อม กองเปลือกดิน ที่ทิ้งมูลดินทราย
ในส่วนที่สิ้นสุดการทำเหมืองแล้ว โดยการปลูกพืชคลุมดิน (หญ้าแฝก, หญ้ารูซี่) ไม้ยืนต้นโตเร็ว

(ยูคาลิปตัส) เพื่อปกคลุมและทำให้ทัศนียภาพดูสวยงามขึ้น

15. สาธารณสุข อาชีวอนามัย และความปลอดภัย
มีเจ้าหน้าที่ความปลอดภัยในการทำงานปฏิบัติงานเต็มเวลาตามประกาศกระทรวงมหาดไทย
จัดเรือนพยาบาลเพื่อรองรับเหตุฉุกเฉิน และการตรวจสุขภาพประจำปี 2548 เมื่อวันที่ 22
พฤศจิกายน 2548 เพื่อเฝ้าระวังปัญหาสุขภาพของพนักงาน
การจัดอุปกรณ์คุ้มครองความปลอดภัยส่วนบุคคล การรายงานอุบัติเหตุ
และการอบรมด้านความปลอดภัยในการทำงาน เป็นต้น

มาตรการติดตามและตรวจสอบคุณภาพสิ่งแวดล้อม
เป็นการดำเนินการตามมาตรการในรายงานการวิเคราะห์ผลกระทบสิ่งแวดล้อม (EIA)
เช่นเดียวกัน ประกอบด้วย คุณภาพอากาศในบรรยากาศ

คุณภาพน้ำผิวดิน คุณภาพน้ำใต้ดิน คุณภาพเสียงในบรรยากาศ นิเวศวิทยาทางน้ำ
ตรวจวัดโลหะหนักในเนื้อปลา ได้แก่ Cadmium, Lead และ Zinc การคมนาคม
บันทึกจำนวนรถบรรทุกที่ผ่านเข้าออกโครงการ การสาธารณสุข อาชีวอนามัยและความปลอดภัย
ให้โครงการบันทึกผลการตรวจสุขภาพประจำปีของพนักงาน
และผลการรักษาโรคในชุมชนจากข้อมูลของสถานีอนามัยตำบลพระธาตุผาแดง และตำบลแม่กุ

ซึ่งผลการตรวจวัดทุกพารามิเตอร์อยู่ในเกณฑ์มาตรฐานของทางราชการทั้งหมด

มาตรการป้องกันและแก้ไขผลกระทบสิ่งแวดล้อมของกรมอุตสาหกรรมพื้นฐานและการเหมืองแร่
โดยร่วมแผนผังโครงการทำเหมืองเดียวกัน (ฉบับเพิ่มเติมวิธีการแต่งแร่) ลงวันที่ 2 ตุลาคม 2544
มีทั้งหมด 23 ข้อ สามารถสรุปรวมเป็น 6 ประเด็น ได้ดังนี้

1.  มาตรการด้านการทำเหมืองแร่ ตัดต้นไม้เฉพาะพื้นที่ที่ทำเหมืองเท่านั้น
    เปิดหน้าเหมืองแบบขั้นบันได ให้มีความกว้างของขั้นบันไดอย่างน้อย 4 เมตร สูง 6 เมตร
    ให้มีความลาดชันของหน้าเหมือง รวมไม่ให้เกิน 45 องศา, ทำการระเบิดแร่วันละ 1 ครั้ง
    ในเวลา 11.45 น. หรือ 16.45 น. และจัดให้มีสัญญาณเตือนก่อนการระเบิด,
    ขุดคูระบายน้ำเพื่อควบคุมตะกอนลงสู่ระบบกักเก็บตะกอน 3 ระบบ

2.  มาตรการด้านการเก็บกองเปลือกดินทรายและเศษหินที่เกิดจากการทำเหมือง
    ดำเนินการแยกเก็บกองเปลือกดินจากการทำเหมืองเพื่อใช้ในการฟื้นฟูสภาพแวดล้อม,
    การปรับปรุงระบบบ่อกักเก็บตะกอนและร่องรับน้ำเพื่อให้น้ำไหลลงสู่บ่อกักเก็บตะกอนทั้ง 3
    ระบบ เพื่อตกตะกอนให้น้ำใสมีตะกอนแขวนลอยไม่เกิน 0.25 กรัม/ลิตร
    ก่อนระบายลงสู่ห้วยแม่ตาว

3.  มาตรการด้านการแต่งแร่และการเก็บขังหางแร่ที่เกิดจากกระบวนการแต่งแร่
    สเปรย์น้ำในบริเวณที่ก่อให้เกิดฝุ่นละออง
    ปล่อยน้ำเสียจากการล้างภาชนะที่ใช้บรรจุสารเคมีที่ใช้ในการลอยแร่ลงสู่บ่อกักเก็บหางแร่
    ไม่ระบายน้ำขุ่นข้นที่เกิดจากกระบวนการลอยแร่ออกสู่ภายนอก
    ดำเนินการจัดสร้างคูและคันทำนบเพื่อเบี่ยงเบนน้ำผิวดินรอบบ่อกักเก็บหางแร่,
    มีจุดปล่อยหางแร่ในบ่อกักเก็บหางแร่หลายจุด ตรวจสอบการซึมผ่านของหางแร่บริเวณสันเขื่อน
    และรายงานผลการตรวจสอบข้างต้นและสถานะความแข็งแรงของสันเขื่อน,
    และมีบ่อกักเก็บน้ำขุ่นและหางแร่ฉุกเฉิน

4.  มาตรการด้านความปลอดภัยและสุขภาพอนามัย ดำเนินการฉีดพรมน้ำถนนทางขึ้นเหมือง
    การควบคุมน้ำหนักและปิดคลุมของรถขนส่งแร่ พร้อมจัดอุปกรณ์ป้องกันภัยส่วนบุคคลให้กับพนักงาน

5.  มาตรการด้านการฟื้นฟูพื้นที่ทำเหมืองและกิจกรรมเกี่ยวเนื่อง
    ดำเนินการปรับสภาพพื้นที่และฟื้นฟูสภาพแวดล้อมในพื้นที่ที่ไม่ได้ทำเหมืองแล้ว เช่น
    การปลูกหญ้าแฝกเพื่ออนุรักษ์ดินและน้ำเมื่อวันที่ 17 กรกฎาคม 2548 การปลูกถั่วปินโต
    ปอเทือง และถั่วมะแฮะเพื่อใช้คลุมดินในบริเวณที่ลาดชัน เป็นต้น

6.  มาตรการด้านการติดตามตรวจสอบคุณภาพสิ่งแวดล้อม
    ดำเนินการตรวจวัดคุณภาพน้ำและตะกอนท้องน้ำในลำห้วยแม่ตาว 5 สถานี
    และในบ่อกักเก็บตะกอน
    ซึ่งบริษัทฯได้ว่าจ้างบริษัทที่ปรึกษาที่ขึ้นทะเบียนกับกระทรวงทรัพยากรธรรมชาติและสิ่งแวดล้อม
    เป็นผู้ดำเนินการเก็บตัวอย่างและวิเคราะห์ ผลการตรวจวัดทุกค่าอยู่ในเกณฑ์มาตรฐาน

มาตรการป้องกันและลดผลกระทบสิ่งแวดล้อมจากกิจการโม่/บดและย่อยหิน
ตามประกาศกรมอุตสาหกรรมพื้นฐานและการเหมืองแร่ ลงวันที่ 12 มกราคม 2548
ได้ดำเนินการครบถ้วนแล้ว ได้แก่ การจัดทำระบบปิดคลุมสายพานลำเลียง
การปิดคลุมเครื่องจักรที่ก่อให้เกิดฝุ่นละออง การฉีดพรมน้ำบริเวณที่ก่อให้เกิดฝุ่นละออง
การจัดอุปกรณ์ป้องกันการสัมผัสฝุ่นละอองให้กับพนักงานที่ปฏิบัติงาน เป็นต้น

จากการที่ได้ทำการศึกษาน้ำในพื้นที่เกษตรกรรมในบริเวณลุ่มน้ำแม่ตาว
ซึ่งไหลผ่านโครงการและพบว่ามีระดับแคดเมียมสูงผิดปกติในปี 2547 แล้วนั้น ในปี 2548 บริษัทฯ
ได้ว่าจ้างสถาบันวิจัยแห่งชาติด้านการจัดการสิ่งแวดล้อมและของเสียอันตราย
จุฬาลงกรณ์มหาวิทยาลัย ทำการศึกษาเพื่อจัดโซนนิ่งการปนเปื้อน 1 โครงการ
และทำการศึกษาเพื่อหาปริมาณแคด เมี่ยมในอาหารและน้ำที่ชาวบ้านในพื้นที่รับเข้าร่างกาย
และผลกระทบของแคดเมี่ยมต่อการทำงานของไตอีก 1 โครงการ ซึ่งจะใช้เวลาศึกษาประมาณ 24
เดือน นอกจากนั้นยังร่วมกับส่วนราชการในจังหวัดตากเพื่อแก้ไขปัญหาที่เกิดขึ้นโดยตลอด
และได้สนับสนุนงบประมาณในการทดลองปลูกพืชทดแทนพืชห่วงโซ่อาหารในพื้นที่ ดังกล่าว 3
โครงการ คือ โครงการปลูกปาล์มน้ำมันเพื่อทำไบโอดีเซล โครงการปลูกยางพารา
และโครงการปลูกไม้ดอกไม้ประดับ รวมทั้งยังได้บริจาคเครื่องตรวจความหนาแน่นของกระดูกมูลค่า
950,000 บาท ให้แก่โรงพยาบาลแม่สอดอีกด้วย

สรุปค่าใช้จ่ายในด้านสิ่งแวดล้อมของเหมืองแม่สอด ปี 2545-2548

  --------------------------------------------------- -------------------
  ปี 2546                                              จำนวนเงิน (บาท)

  การติดตามตรวจสอบคุณภาพสิ่งแวดล้อม                        571,284.47

  ฟื้นฟูสภาพแวดล้อมเหมืองผาแดง                             584,677.87

  ค่าจ้างเครื่องจักร/อุปกรณ์ด้านความปลอดภัยและสิ่งแวดล้อม         3,002.50

  การจัดการขยะมูลฝอย                                    55,000.00

  ทัศนศึกษาดูงานด้านสิ่งแวดล้อม                              25,118.60

  รวมทั้งสิ้น                                             1,239,083.44

  ปี 2547                                              จำนวนเงิน (บาท)

  การติดตามตรวจสอบคุณภาพสิ่งแวดล้อม                        1,229,751.63

  ฟื้นฟูสภาพแวดล้อมเหมืองผาแดง                             335,126.41

  ค่าจ้างเครื่องจักร/อุปกรณ์ด้านความปลอดภัยและสิ่งแวดล้อม         -

  การจัดการขยะมูลฝอย                                    50,000.00

  ทัศนศึกษาดูงานด้านสิ่งแวดล้อม                              3,840.00

  รวมทั้งสิ้น                                             1,618,718.04

                                                      

  ปี 2548                                              จำนวนเงิน (บาท)

  การติดตามตรวจสอบคุณภาพสิ่งแวดล้อม                        647,521.00

  ฟื้นฟูสภาพแวดล้อมเหมืองผาแดง                             3,990,875.00

  ค่าจ้างเครื่องจักร/อุปกรณ์ด้านความปลอดภัยและสิ่งแวดล้อม         478,424.00

  การจัดการขยะมูลฝอย                                    60,000.00

  ทัศนศึกษาดูงานด้านสิ่งแวดล้อม                              -

  รวมทั้งสิ้น                                             5,176,820.00
  --------------------------------------------------- -------------------

2) โรงผลิตแคลไซน์ จังหวัดระยอง

การรักษาสิ่งแวดล้อม และการอนุรักษ์พลังงานของโรงผลิตแคลไซน์ จังหวัดระยอง มีดังนี้

1. โรงผลิตแคลไซน์ได้ทำการปรับปรุงรับระบบการจัดการ ISO14001:1996 เป็น
ISO14001:2004 โดยมีการดูความสอดคล้องของกฏหมายกับการปฏิบัติงาน
การดูแลวัฎจักรของผลผลิตภัณฑ์ไม่ให้ก่อมลพิษหรือมีผลกระทบต่อสิ่งแวดล้อมตลอดอายุใช้งาน
ปรับการดูแลการปฏิบัติงานและการสื่อสารให้ถึงลูกจ้างของผู้รับเหมา
นอกจากนี้ยังทำการรวมระบบคุณภาพ
สิ่งแวดล้อมและอาชีวะอนามัยและความปลอดภัยเข้าอยู่ในระบะจัดการอันเดียวกันโดยมี นโยบาย
วัตถุประสงค์ การตรวจภายใน และการแก้ไขและป้องกันปัญหาร่วมกัน
ทำให้ลดงานและเวลาในการทบทวนและตรวจภายในลงไปได้มาก
พร้อมทั้งยังได้ทำการขอรับรองระบบจัดการ ISO 9001:2000 เป็นรอบที่ 2 โดย บริษัท BVQI

2. ในโครงการลดต้นทุนของโรงผลิตแคลไซน์
โรงแคลไซน์ได้ทำโครงการขายไฟฟ้าให้กับบริษัทผาแดงพร็อพเพอร์ตี้ส์
โดยนำไฟฟ้าจากโรงผลิตไฟฟ้ากังหันน้ำไปใช้เป็นไฟส่องแสงสว่างถนนในขณะที่โรงงานทำการผลิต
ทำให้บริษัทผาแดงพร็อพเพอร์ตี้ส์สามารถลดค่าใช้จ่ายไฟฟ้าจากโคมไฟถนนเป็นจำนวน 37,800
kWh/ปี

3. เนื่องจากน้ำมันราคาแพงและโรงผลิตแคลไซน์อยู่ใกล้แหล่งผลิตแก๊ซ Compressed Natural
Gas (CNG)
โรงผลิตแคลไซน์ก็ได้นำรถยนตร์ดีเซลของบริษัทไปเปลี่ยนระบบการใช้น้ำมันดีเซลเป็นใช้แก๊ซ
Compressed Natural Gas (CNG) คาดว่าจะสามารถลดค่าน้ำมันของรถได้ปีละประมาณร้อยละ
26

4. อีกหนึ่งในโครงการประหยัดพลังงาน
โรงผลิตแคลไซน์ได้ทำการตรวจรอยรั่วของท่อลมและได้ทำการแก้ไขโดยการอุด 17 ที่
ทำให้สามารถประหยัดพลังงานในช่วงหยุดโรงงานได้วันละ 480 หน่วย/วัน

5. เนื่องจากการรณณรงค์ในเรื่องความปลอดภัยอย่างต่อเนื่องทุกปี
ทำให้โรงแคลไซน์สามารถทำงานโดยปราศจากอุบัติเหตุถึงขั้นหยุดงานเป็นเวลา 7 ปีติดต่อกัน
พิชิตเป้าหมายในเรื่องความปลอดภัยที่ 1,500,000 ชั่วโมงทำงานได้ในเดือนกุมภาพันธ์ 2548
นอกจากนี้โรงผลิตแคลไซน์ยังได้รับรางวัลสถานประกอบการดีเด่นด้านอาชีวอนามัยและความปลอดภัยระดับประเทศจากรัฐมนตรีประจำกระทรวงแรงงานประจำปี
2548 เป้าหมายต่อไปในปีหน้าคือ 1,900,000 ชั่วโมง

6.
ทางด้านการประกอบโลหะกรรมโรงผลิตแคลไซน์ก็ได้รับรางวัลสถานประกอบการดีเด่นทางด้านโลหะกรรมในเดือนตุลาคม
2548 จากกรมอุตสาหกรรมพื้นฐานและเหมืองแร่

7. บริษัทฯ สามารถนำวัตถุดิบในรูปของแร่ออกไซด์ประมาณ 500 ตัน
ที่รวบรวมซื้อจากแหล่งอุตสาหกรรมต่างๆ คิดเป็นประมาณร้อยละ 0.8
ของแร่ทั้งหมดมาผสมกับวัตถุดิบแร่เพื่อป้อนสู่โรงย่างแร่ ทำให้บริษัทฯ
ได้โลหะสังกะสีเพิ่มในต้นทุนที่ต่ำในขณะที่ราคาโลหะสังกะสีราคาสูง

8 ในปีนี้โรงผลิตแคลไซน์สามารถเวียนกรดอ่อนที่เกิดขึ้นระหว่างการ start up และ shutdown
เข้ากลับเป็นผลิตภัณฑ์ได้เป็นจำนวน 5,289 ตัน หรือร้อยละ 54 ของกรดอ่อนที่เกิดขึ้น
ในช่วงสถานะการณ์ขาดกรดในตลาดก็สามารถขายกรดอ่อนได้อีก 3,120 ตัน/ปี หรือร้อยละ 32

9. บริษัทฯ ได้เดินโรงงานด้วยไฟฟ้าจากเครื่องปั่นไฟฟ้าของบริษัทฯ
ทำให้สามารถทำการผลิตได้อย่างต่อเนื่องในช่วงเวลาสั้นๆ เมื่อมีปัญหาไฟฟ้าดับจากสาเหตุภายนอก
โครงการนี้ทำให้สามารถประหยัดน้ำมันที่ต้องใช้ทุกครั้งเมื่อมีการหยุดและเริ่มขบวนการผลิตใหม่

3) โรงถลุงสังกะสี จังหวัดตาก

 ในปี 2548 ได้ทำการปรับปรุงเพื่อลดผลกระทบสิ่งแวดล้อม ดังนี้

3.1 กากแร่ / กากของเสีย

- ติดตั้งรางคอนกรีต ใต้สายพานลำเลียงกากแร่ เพื่อรองรับการหกหล่นของกากแร่ -
สร้างบ่อเก็บกากตะกอนแคดเมี่ยมบำบัดใหม่ ความจุประมาณ 6,000 ลูกบาศก์เมตร

  - กลบปิดบ่อเก็บกากน้ำเสียที่ 2 โดยปิดด้วยแผ่นพลาสติกโพลีเอธีลีนชนิดความหนา

แน่นสูงและถมดินดำทับตลอดทั้งบ่อ

3.2 น้ำเสีย

- ปรับปรุงบ่อ Emergency pond ของถังเก็บกรดซัลฟูริคให้เป็นบ่อคอนกรีต และ

เคลือบผิวด้วยวัสดุกันกรด เพื่อรองรับการรั่วของกรดและวนกลับไปใช้ใหม่

3.3 อากาศเสีย

- ปรับปรุงระบบฟอกอากาศของโรงผลิตกรดกำมะถัน เพื่อให้สามารถนำสารละลาย

ที่ได้หลังจากการบำบัดแล้วไปเป็นวัตถุดิบในกระบวนการสกัดแร่

- ติดตั้งระบบ Wet Scrubber เพื่อบำบัดอากาศจากกระบวนการ recycle ของ

Zinc Alloy Skim